CELEX: 32016D0992
Language: hu
Date: 2016-06-16 00:00:00
Title: A Tanács (EU) 2016/992 végrehajtási határozata (2016. június 16.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról szóló 2014/170/EU végrehajtási határozat Srí Lanka tekintetében történő módosításáról

21.6.2016   
            
            
               HU
            
            
               Az Európai Unió Hivatalos Lapja
            
            
               L 162/15
            
         A TANÁCS (EU) 2016/992 VÉGREHAJTÁSI HATÁROZATA
   (2016. június 16.)
   a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról szóló 2014/170/EU végrehajtási határozat Srí Lanka tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről szóló, 2008. szeptember 29-i 1005/2008/EK tanácsi rendeletre (1) és különösen annak 34. cikke (1) bekezdésére,
   tekintettel az Európai Bizottság javaslatára,
   mivel:
   1.   BEVEZETÉS
   
               (1)
            
            
               Az 1005/2008/EK rendelet létrehozza a jogellenes, be nem jelentett és szabályozatlan halászat (a továbbiakban: IUU-halászat) megelőzésére, megakadályozására és felszámolására irányuló uniós rendszert.
            
         
               (2)
            
            
               Az 1005/2008/EK rendelet VI. fejezete meghatározza a nem együttműködő harmadik országok azonosításával és a nem együttműködő harmadik országként azonosított országokkal szembeni démarche-okkal kapcsolatos eljárásokat, összeállítja a nem együttműködő harmadik országok listáját, meghatározza a nem együttműködő harmadik országok listájáról való törléssel kapcsolatos eljárást, továbbá rendelkezik a nem együttműködő harmadik országok listájának nyilvánossá tételéről és a sürgősségi intézkedésekről.
            
         
               (3)
            
            
               Az 1005/2008/EK rendelet 32. cikkének megfelelően a Bizottság a 2012. november 15-i határozatával (2) (a továbbiakban: 2012. november 15-i határozat) nyolc harmadik országot értesített arról az eshetőségről, hogy nem együttműködő harmadik országként azonosítja őket. Ezen országok között a Srí Lanka Demokratikus Szocialista Köztársaság is szerepelt.
            
         
               (4)
            
            
               A 2012. november 15-i határozatba a Bizottság belefoglalta az esetleges azonosítás alapjául szolgáló főbb tényeket és megfontolásokat.
            
         
               (5)
            
            
               2012. november 15-én a Bizottság ezen túlmenően külön levélben tájékoztatta mind a nyolc országot, így Srí Lankát is arról, hogy mérlegeli annak eshetőségét, hogy nem együttműködő harmadik országként azonosítsa őket. Ezen országok között a Srí Lanka is szerepelt.
            
         
               (6)
            
            
               A 2014/715/EU végrehajtási határozattal (3) a Bizottság Srí Lankát az IUU-halászat elleni küzdelemben nem együttműködő harmadik országként azonosította. A Bizottság az 1005/2008/EK rendelettel összhangban felsorolta azokat az okokat, amelyek miatt úgy véli, hogy Srí Lanka nem tett eleget a nemzetközi jog értelmében rá mint lobogó, kikötő, forgalomba hozatal szerinti vagy parti államra háruló azon kötelezettségnek, hogy fellépjen az IUU-halászat megelőzése, megakadályozása és felszámolása érdekében.
            
         
               (7)
            
            
               Az (EU) 2015/200 végrehajtási határozattal (4) a Tanács az 1005/2008/EK rendelet 33. cikkével összhangban Srí Lanka felvételével módosította az IUU-halászat elleni küzdelemben nem együttműködő harmadik országok listáját.
            
         
               (8)
            
            
               Az említett módosítást követően a Bizottság lehetőséget biztosított Srí Lankának az 1005/2008/EK rendeletben előírt tartalmi és eljárási követelményeknek megfelelő párbeszéd folytatására. A Bizottság folytatta valamennyi, általa szükségesnek vélt információ gyűjtését és ellenőrzését, beleértve az írásos és szóbeli észrevételeket, amelyek alapján Srí Lanka orvosolni tudná az azonosítás alapjául szolgáló helyzetet, illetve konkrét lépéseket tehet a feltárt hiányosságok megszüntetésére. E folyamat oda vezetett, hogy a Bizottság elismerte, hogy Srí Lanka orvosolta a helyzetet, és korrekciós lépéseket tett.
            
         
               (9)
            
            
               Az 1005/2008/EK rendelet 34. cikkének (1) bekezdése értelmében ezért indokolt, hogy a Tanács módosítsa a 2014/170/EU végrehajtási határozatot (5), és törölje Srí Lankát a nem együttműködő harmadik országok listájáról.
            
         
               (10)
            
            
               Ezen határozat elfogadásával, amely az 1005/2008/EK rendelet 34. cikke (1) bekezdésének megfelelően törli Srí Lankát a nem együttműködő harmadik országok listájáról, tárgytalanná válik a Srí Lankát nem együttműködő harmadik országként azonosító 2014/715/EU végrehajtási határozat.
            
         2.   SRÍ LANKA TÖRLÉSE A NEM EGYÜTTMŰKÖDŐ HARMADIK ORSZÁGOK LISTÁJÁRÓL
   
               (11)
            
            
               A 2014/715/EU végrehajtási határozat és az (EU) 2015/200 végrehajtási határozat elfogadását követően a Bizottság folytatta a párbeszédet Srí Lankával. Ennek alapján úgy tűnik, Srí Lanka végrehajtotta a nemzetközi jog értelmében fennálló kötelezettségeit, és megfelelő jogi keretet hozott létre az IUU-halászat elleni küzdelem érdekében. Megfelelő és hatékony nyomonkövetési, ellenőrzési és vizsgálati rendszert vezetett be, amely szerint a fogási adatokat hajónaplóban kell rögzíteni, valamint amelynek keretében a halászhajók rádióhívójelet kaptak és a teljes nyílt tengeri flottát hajómegfigyelési rendszerrel (VMS) szerelték fel. Srí Lanka továbbá visszatartó erejű szankciókat vezetett be, felülvizsgálta halászati jogi keretét, továbbá biztosította a fogási tanúsítási rendszer megfelelő végrehajtását. Ezenkívül a nemzetközi kötelezettségeknek való megfelelés tekintetében folyamatosan javult Srí Lanka teljesítménye, ideértve a regionális halászati gazdálkodási szervezetek ajánlásaiból és határozataiból eredő nemzetközi kötelezettségeket is, mint például a kikötő szerinti államok által hozandó intézkedéseket és a regionális halászati gazdálkodási szervezetek szabályainak a Srí Lanka-i jogba való átültetését, továbbá Srí Lanka – az ENSZ-nek a jogellenes, be nem jelentett és szabályozatlan halászat elleni nemzetközi cselekvési tervével összhangban – saját nemzeti tervet fogadott el az IUU-halászat elleni küzdelem vonatkozásában.
            
         
               (12)
            
            
               A 2012. november 15-határozat, a 2014/715/EU végrehajtási határozat és az (EU) 2015/200 végrehajtási határozat következtetéseivel összhangban, valamint a Srí Lanka által szolgáltatott információk alapján a Bizottság megvizsgálta, hogy Srí Lanka jelenleg megfelel-e a nemzetközi jog értelmében rá mint lobogó, kikötő, forgalomba hozatal szerinti, illetve parti államra háruló kötelezettségeknek. Figyelembe vette továbbá a helyzet orvoslása érdekében hozott intézkedéseket, valamint a Srí Lanka-i illetékes hatóságok által nyújtott garanciákat.
            
         
               (13)
            
            
               A fentiek alapján a Bizottság arra a következtetésre jutott, hogy a meghozott intézkedéseknek köszönhetően Srí Lanka már teljesíti a rá mint lobogó szerinti államra háruló kötelezettségeket, különös tekintettel az ENSZ tengerjogi egyezményének 94., 117. és 118. cikkében, valamint a halállományokról szóló ENSZ-megállapodás 18., 19., 20. és 23. cikkében foglalt rendelkezésekre. A Bizottság megállapította, hogy a Srí Lanka által bemutatottak bizonyítják, hogy az azonosítás alapjául szolgáló helyzetet orvosolták, és Srí Lanka megtette a helyzet tartós javulásának biztosítására alkalmas intézkedéseket.
            
         
               (14)
            
            
               A fentiekben említettek alapján, és az 1005/2008/EK rendelet 34. cikkének (1) bekezdése értelmében indokolt a Tanácsnak úgy határoznia, hogy Srí Lankát törölni kell az IUU-halászat elleni küzdelemben nem együttműködő harmadik országok listájáról. A 2014/170/EU végrehajtási határozatot ezért ennek megfelelően módosítani kell.
            
         
               (15)
            
            
               Ez a határozat nem zárja ki, hogy a Tanács vagy a Bizottság a jövőben további lépéseket tegyen az 1005/2008/EK rendelet VI. fejezetével összhangban abban az esetben, ha tényekkel alátámasztható, hogy Srí Lanka nem tesz eleget az IUU-halászat megelőzése, megakadályozása és felszámolása tekintetében a nemzetközi jog értelmében rá mint lobogó, kikötő, forgalomba hozatal szerinti, illetve parti államra háruló kötelezettségeknek.
            
         
               (16)
            
            
               A nem együttműködő harmadik országként való azonosítás hátrányos következményeire figyelemmel indokolt előírni, hogy azonnal hatályba lépjen Srí Lankának a nem együttműködő harmadik országok listájáról való törlése,
            
         ELFOGADTA EZT A HATÁROZATOT:
   1. cikk
   Sri Lankát törölni kell a 2014/170/EU végrehajtási határozat mellékletéből.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Luxembourgban, 2016. június 16-án.
      
         
            a Tanács részéről
         
         
            az elnök
         
         L.F. ASSCHER
      
   
   
      (1)  HL L 286., 2008.10.29., 1. o.
   
   
      (2)  A Bizottság határozata (2012. november 15.) a Bizottság által a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében nem együttműködő harmadik országként azonosíthatónak tekintett harmadik országok értesítéséről (HL C 354., 2012.11.17., 1. o.).
   
      (3)  A Bizottság 2014/715/EU végrehajtási határozata (2014. október 14.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében a Bizottság által nem együttműködő harmadik országnak tekintett harmadik ország azonosításáról (HL L 297., 2014.10.15., 13. o.).
   
      (4)  A Tanács (EU) 2015/200 végrehajtási határozata (2015. január 26.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról szóló 2014/170/EU végrehajtási határozat Srí Lanka tekintetében történő módosításáról (HL L 33., 2015.2.10., 15. o.).
   
      (5)  A Tanács 2014/170/EU végrehajtási határozata (2014. március 24.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról (HL L 91., 2014.3.27., 43. o.).